Publication: Magyar Közlöny
Issue: MK-2001-68 (Year: 2001, Number: 68)
Era: 1990-2004
Section: 1. számú melléklet a 99/2001. (VI. 20.) Korm. rendelethez
Paragraph Index: 98

3. Farmakológiai, vegyi és fizikai beavatkozások: A NOB Orvos Bizottsága szabályaival összhangban tilos minden olyan szer vagy módszer használata, amely a doppingellenőrzés során felhasználandó vizeletminta integritását vagy érvényességét meghamisítja. Ilyen beavatkozások például: a katéterezés, a vizeletcsere és/vagy vizelethamisítás, valamint a vizeletkiválasztás akadályozása probenecid vagy származékainak alkalmazásával. III. Bizonyos körülmények között tiltott vegyületek A) Alkohol A nemzetközi szakszövetségek és más felelős szervekkel történt egyezmény alapján etanol-teszt végezhető bizonyos sportágakban. A részletes szabályokat az illetékes szövetségek a doppingszabályzatban rendezik. B) Cannabinoidok A nemzetközi szakszövetségek, illetve felelős szervek kérésére (NOB, ISM) fogyasztásuk ellenőrizhető versenyen kívül, felkészülési időszakban is. Az ellenőrzés során marihuana és hasis teszt elvégzésére kerül sor. Az olimpiai játékok idején a marihuana teszt végig elvégezhető. A vizeletben lévő 11-nor-delta-9 tetrahidrokannabinol-9-karbonsav (carboxy-THC) szintje 15 ng/ml felett doppingnak számít. C) Helyi érzéstelenítők Injekcióban történő helyi érzéstelenítés a következő feltételek mellett megengedett:

Source: https://magyarkozlony.hu/hivatalos-lapok/1ca99b60e4b95fdbcf7a5416e7d95286f143daff/dokumentumok/412b2fede8b9263a9583b3563d566f3a4d9e23e7/letoltes